“กสิกรไทยฯ” คาดกรอบ SET สัปดาห์หน้า 1,400 -1,470 จุด ลุ้นมาตรการกระตุ้นท่องเที่ยวหนุน
"กสิกรไทยฯ" คาดกรอบ SET สัปดาห์หน้า 1,400 -1,470 จุด ลุ้นมาตรการกระตุ้นท่องเที่ยวหนุน
"กสิกรไทยฯ" คาดกรอบ SET สัปดาห์หน้า 1,400 -1,470 จุด ลุ้นมาตรการกระตุ้นท่องเที่ยวหนุน
7 มิ.ย. 2563

บล.กสิกรไทย  มองว่า สัปดาห์ถัดไป (8-12 มิ.ย.) ดัชนีหุ้นไทยมีแนวรับที่ 1,420 และ 1,400 จุด ขณะที่แนวต้านอยู่ที่ 1,445 และ 1,470 จุด ตามลำดับ โดยปัจจัยสำคัญที่ต้องติดตาม ได้แก่ การพิจารณามาตรการกระตุ้นภาคการท่องเที่ยว สถานการณ์โควิด-19 ทั้งในและต่างประเทศ การประชุมเฟด (9-10 มิ.ย.) รวมถึงสถานการณ์ตึงเครียดระหว่างสหรัฐฯ-จีน
ส่วนข้อมูลเศรษฐกิจสหรัฐฯ ที่สำคัญ ได้แก่ ดัชนีราคาผู้บริโภคและดัชนีราคาผู้ผลิตเดือนพ.ค. ขณะที่ ปัจจัยต่างประเทศที่สำคัญอื่นๆ ได้แก่ ตัวเลขจีดีพีไตรมาส 1/63 ของญี่ปุ่น และยูโรโซน ดัชนีราคาผู้บริโภคและดัชนีราคาผู้ผลิตเดือนพ.ค. ของจีน รวมถึงผลผลิตภาคอุตสาหกรรมเดือนเม.ย.ของยูโรโซน
 